Soektog duur voort na ontsnaptesArgieffoto Die polisie in Witpoort buite Lephalale (Ellisras) het ŉ grootskaalse soektog van stapel gestuur na drie verhoorafwagtendes wat Donderdag uit polisie-aanhoudingselle ontsnap het. Volgens die voorlopige ondersoek het die drie mans die dak van die oefeningkamer oopgesny en daardeur ontsnap. Kol. Moatshe Ngoepe, woordvoerder van die polisie, het gesê die ontsnaptes is uitgeken as Jeremiah Mochongo (34), Lovemore Onward Morera (35) en Innocent Khumalo (43). “Die drie mans is almal van Mosambiek en is in hegtenis geneem op aanklag van moord.” Enigiemand met inligting oor waar die mans hulself bevind kan ao Pitso Radipabe kontak by 082 414 2279. “Die omstandighede rondom die ontsnapping word ondersoek.”